./data/phi0914/phi00145/phi0914.phi00145.perseus-lat1.xml
post ipsorum regum legati venerunt: Antiochi legati				referentes omni victoria potiorem pacem regi, senatui quae placuisset, visam, eumque				haud secus quam deorum imperio, legatorum Romanorum iussis paruisse;  gratulati dein de				victoria sunt, quam omni ope, si quid  imperatum foret, adiuturum regem fuisse  Ptolemaei legati communi nomine regis et Cleopatrae				gratias egerunt:  plus eos senatui populoque Romano				quam parentibus suis, plus quam dis immortalibus debere, per quos obsidione				miserrima liberati essent, regnum patrium prope amissum recepissent   responsum ab senatu est				Antiochum recte atque ordine fecisse, quod legatis paruisset, gratumque id esse				senatui populoque Romano;  regibus Aegypti,				Ptolemaeo Cleopatraeque, si quid per se boni commodique evenisset, id magno opere				senatum laetari daturumque operam, ut regni sui maximum semper praesidium positum				esse in fide populi Romani ducant   munera legatis				ut ex instituto mittenda curaret, C Papirio praetori mandatum   litterae deinde						e Macedonia				allatae, quae victoriae laetitiam geminarent, Persea regem in potestatem consulis				venisse